open-index/open-wikipedia-markdown huggingface dataset:
's-Eerenbroek

**'s-Eerenbroek** (Nederlands: * 's-Heerenbroek*) is n Nederlands lintdörp in de Overiesselse gemeente Kampen. t Ligt tussen Kampen en Zwolle an de oostzied van de Iessel.

t Dörp ligt veur t overgrote deel an de Zwolseweg (de N764). 's-Eerenbroek bestiet uut de buurten de Krone, de Bisschopsweterink en de Skoolstege. t Oostelikste deel van 's-Eerenbroek iette vrogger Veekaoten; disse name wördt tegenswoordig niet meer gebruukt. Via n pöntien is t dörp in de zomer verbunnen mit Zalk, dät an de westzied van de Iessel ligt.

In 's-Eerenbroek stiet n monumentale zuvelfabriek die niet meer in gebruuk is, en n eigen skole, de Prinses Julianaskole, die in 2009 onderd jöör beston. De voetbalclub van t dörp is VV 's-Heerenbroek. Swinters is de eufdattraksie veurnamelik de iesbane. Op 1 febrewoari 2015 kwamp der een ni'je bezienswaordigheid bi'j: een Mariakapel.

's-Eerenbroek is de geboortepläse van weerman Jan Pelleboer (1924-1992).
Biswetering

**Biswetering** (Nederlands: *Bisschopswetering*) is n buurtskap van t dörp 's-Eerenbroek in de gemeente Kampen in de Nederlandse provinsie Overiessel. t Ligt midden in de polder Mastenbroek ten noorden van de Iessel.

## Rifferenties
Ni'jstad

**Ni'jstad** (Nederlands: *Nieuwstad*) is n buurtskap van t dörp Wilsum in de gemeente Kampen in de Nederlaandse provinsie Overiessel. t Ligt 6 kilometer ten zuudoosten van de stad Kampen, in t noorden van t dörp Wilsum.
De Euvels

**De Euvels** (Nederlands: *De Heuvels*) is n buurtskop van de polder Kampervene in de gemeente Kampen in de Nederlandse provinsie Overiessel. t Ligt n kilometer of vieve ten zuden van de stad Kampen.
De Röskamme

**De Röskamme** (Nederlands: *De Roskam*) is n buurtskap van de polder Kamperveen in de gemeente Kampen in de Nederlandse provinsie Overiessel. t Ligt drie kilometer ten zuden van de stad Kampen.
Van Voorst tot Voorst

**Van Voorst tot Voorst** is old adellik ridderslacht oet Oaweriessel det seends 1814 töt n Neerlaandsen adel van t könnigriek hör en woarvan nen tak töt n Belgiesn adel hör.

## Skiednisse
n Earstn dokumenteardn veurolder is Fredericus van Hekeren van der Ese (in 1295), nen adviseur veur Reinold II van Gelre. n Aachternoam *van Voorst* kömn in de femilie in n 14n joarhönnerd wannear eane van zinne noaslachtn Lutgardis van Voorst antraawn döa, van wee de veuröldern t kasteal Voorst biej Zwol in Oaweriessel harn. De gröafe van *[[van Rechteren]]* bint ok noaslacht van det köppel.'

Tiejdns n 20n joarhönnerd moakn de femilie meardere offisiern in heugn raank van t Neerlaandse Leger, Kommisoarisn van de Königin, diplomoatn en leedn van n Tweedn Kimmer en n Earstn Kimmer van de Stoatn-Generoal. Leedn kriegt n noam baron.
Mýrarkvísl

De **Mýrarkvísl** is ne bekke in t neurdeustn van Ieslaand.

De Mýrarkvísl begön in t Langavatn en ström veur 25 km woarnoa't in n Laxá oetkömp. Veur de earste twea kilomeaters meänder t deur t laandskop, doarnoa veröard t en gee't deur n völ rötsiger laandskop met heuge dälle en vlög-strömnde peulskns, woarnoa't ofvlök veurde't met n Laxá samnström.

## Referensies
De Zaande

**De Zaande** (Nederlaands en Kampers: *De Zande*) is n buurtskap elegen op t Kamperveen in de gemeente Kampen, in de Nederlaandse provinsie Overiessel. De buurtskap ligt an de Ank, n ziedtakke van de rivier de Iessel.
Zuudeinde

**Zuudeinde** (Nederlands: *Zuideinde*) is n buurtskap van de polder Kamperveen in de gemeente Kampen, in de Nederlandse provinsie Overiessel. In de buurtskap ligt t landgoed Wittenstein, op de plekke van t veurmaolige kasteel. Op t landgoed stiet now n landuus. n Klein deel van t buurtskap ligt in de Gelderse gemeente Oldebroek. t Buurtskap ligt dus in twee provinsies.
Veekaoten

**Veekaoten** (Nederlands: *Veecaten*) is de name van n buurtskap en n veurmaolig dörp wöörvan de overebleven uzen now deel uutmaken van 's-Eerenbroek. De straotname *Veekaoterweg* erinnert nog an dit dörp.

t Grootste deel van Veekaoten is in de loop der tied weg-espuuld in de rivier de Iessel. De bochte in de rivier tussen Zalk en Veekaoten sleet de butenbochte wöör Veekaoten lag steeds meer uut, terwiel der in de binnenbochte wöör Zalk lag steeds meer anslibbing was. Dit is n natuurlik proses, meanderen, van n rivier in n relatief vlak landskap.

Töt 1937 a'j de gemeente *Zalk en Veekaoten*, wööronder de dörpen 's-Eerenbroek en Zalk vielen. In 1937 is disse gemeente bi'j de gemeente Iesselmuden edaon, dät tegenswoordig onderdeel uutmaakt van de gemeente Kampen.
Oosterolt

**Oosterolt** (Nederlands: *Oosterholt*) is n buurtskap van t dörp Iesselmuden in de gemeente Kampen in de Nederlandse provinsie Overiessel. t Ligt een kilometer ten zuudoosten van de dörpskern van Iesselmuden.

## Geskiedenisse
De buurtskap is tussen 500 en 1500 nao Christus ebouwd. Toen was t nog n ampärt dörpien met n ärbärg, klooster, nonnenskole, burcht en n grachte. In t jöör 1447 wier **Oosterolt** an-evallen deur boogskutters en katapulten. t Klooster wier döörbi'j verrinneweerd. Op 24 november 1447 wier Oosterolt erbouwd. In 1567 wier Oosterolt overeneumen deur Iesselmuden. Iesselmuden beskärmde Oosterolt tegen indringers.

## Verdeling van de buurte
Oosterolt bestiet uut de volgende straoten: Oosteroltseweg (*Oosterholtseweg*), Sonnenbärgweg, Oosteroltsestege (*Oosterholtsesteeg*), Oosterlandenweg, Veilingweg, Zwolseweg (Kampen tot 's-Eerenbroek), Kamperweterink (*Kamperwetering*) en Bössiesstege (*Bosjessteeg*).
Liest van plaotsen in Flevolaand

## A

## B

## C
* Creil (dörp in de gemiente Noordoostpolder)

## D
* Dronten

## E

## I
* Ins (dörp in de gemiente Noordoostpolder)

## K

## L

## M
* Marknesse (dörp in de gemiente Noordoostpolder)

## N
* Nagele (dörp in de gemiente Noordoostpolder)

## R
* Rutten (dörp in de gemiente Noordoostpolder)

## S

## T
* Tollebeek (dörp in de gemiente Noordoostpolder)

## U
* Urk

## Z
* Zeewolde
Brion

**Brion** (Fraans: *Île Brion*, Engels: *Brion Island*) is n mömenteal önbeweund eailaand van de Magdalena-eilaanden in t mirre van n Saint Lawrence-boai en önnerdeal van de gemeante Grosse-Île, Gaspésie–Îles-de-la-Madeleine in Quebec, Kannada. t Is t meast neurdeustlik lean eailaandn van n archipel.

## Skiednisse
Jacques Cartier ploatsn zin tweade kruus öp t eailaand in 1534 en neumn t *ille de Bryon* noar zinn heufdexpedisionoaris Philippe de Chabot, Seigneur de Brion en Admiroal van Fraankriek.

## Eerdkunde
*Falaise Haldimand*, neumnd noar Frederick Haldimand, leg an de zuudoostköste van t eailaand.

## Netuurlike skiednisse
Biejnoa't hölle eailaand hör biej t *Réserve écologique de l'Île-Brion*. t *Rochers-aux-Oiseaux*-federoalvögelreservoat is vörmd deur n poar eailaandskn ten neurdwestn van Brion.

## Fotoos

## Referensies
Ogeweg

**Ogeweg** (Nederlands: *Hogeweg*) is n buurtskap in t noordwesten van Kampervene in de gemeente Kampen, in de Nederlandse provinsie Overiessel. De buurtskap is elegen an de *Ogeweg* (Hogeweg).
Armeloos

t **Armeloos** is n West-Veluws en Nedersaksies dialekt dat espreuken wort in de gemeente Armelo, in de Nederlandse provinsie Gelderland. t Armeloos is stark verwant an dialekten as t Putters, Harderwieks, Niekarks, Barrevelds en t Nunspeets. t Armeloos ku'j beschrieven as n Nedersaksies dialekt mar wel mit n bonk Nederfrankiese invleujen, net zo as de meeste are West-Veluwse dialekten. Ten opzichte van t Putters is t al meer Saksies van aord.

Ten zujen van Armelo loopt de isoglosse *geet/steet-gaot/staot*, in t zujen dervan, vanof Putten, zegen ze *hie staot/gaot* en ten noorden dervan, is t *hie steet/geet*. n Ander verschil in uutspraak tussen t Armeloos en t Putters is dat ze in Armelo *went* zegen en in Putten *want*.

## Schrieverie
t Armelose dialekt wort gebruukt in t Woordenboek van de Gelderse Dialecten (WGD) uutebrocht deur de Iesselakademie. De *Oudheidkundige Vereniging Ermeloo* het n dialektwarkgroep. 

Der is veerder nog gien boekjen uutebrocht over t dialekt van Armelo.

## Armeloos tellen

## Keerls- en deerns-wc
Bordjes van de keerls- en deerns-wc in t Armeloos dialekt.

Bestaand:Keerls-wc.jpg
Bestaand:Deerns-wc.jpg
Kampereilaand

t **Kampereilaand** (in Kampen ook wel *t Binneneiland*)is n Nederlaands eilaand in de monding van de Iessel bi'j Kampen, t grenst an de Iessel, t Kattendiep, t Ketelmeer, t Zwärte Meer en t Ganzediep. t Eilaand is 3.000 bunder groot en ligt in de Overiesselse gemeente Kampen.

In de 19e eeuw beston Kampereilaand uut drie eilaanden: Kattenweerd, Raos-Pieperstärt en Binneneilaand. De drie eilaanden waren van mekare eskeiden deur t Rechterdiep en t Noorddiep. In de 20e eeuw kreeg t Kampereilaand de vörm die t now ef. t Rechterdiep wier edempt, t Noorddiep wier bi'j de Iessel of-esleuten, t Kattendiep wier egraven en der kwamen ni'je inpolderingen op de Zuderzee (Rechterveld, Willem Meijerpolder, Stikkenpolder en Zwärtemeerpolder).

Töt veur kort a'j op t Kampereilaand alliend maar boeren (melkveeolderi'jen), maar deur alleraande ontwikkelingen is dät stärk an t veraanderen. Op t eilaand wonen ongeveer 500 mensen. Der is n buurtskap met n kärke en n basisskole. Der is n kämping en der bin wat rekreatieve avens. t Kampereilaand is verbunnen met de Ganzesluze, de Eilaandbrugge en Ramspolbrugge. n Klein gedeelte van t Kampereilaand eurt bi'j de Flevolaandse gemeente Noordoostpolder.

## Grondbezit Kampen
In 1363 skönk de bisschop van Utrecht Jan van Arkel de eilaanden in de Iesselmonding an de stad Kampen in ruul veur de rechten van de stad in de polder Mastenbroek. Kampen kreeg niet alleend de eilaanden, maar ook t recht-van-anwas. Uutbreidingen van de eilaanden op de Zuderzee waren daordeur ook eigendom van de stad. Deur ofzetting en aktieve inpoldering breidde Kampen zien grondbezit in de loop van de eeuwen stärk uut. t Uuteindelike boerengrondbezit van de gemeente was 5.000 bunder. t Beston naost t Kampereilaand uut de Mändtiesweerd (600 bunder), de Pieper (200 bunder), de Melm, Butendieks en de polder Broeken en Maoten. t Ele bezit wier um t kort te olden ook wel t "Kampereilaand" enuumd. De pachtinkomsten waren zo goed dät de gemeente Kampen in de 19e eeuw gien belastingen meer oefde te effen. Ier zag t bedriefsleven wel brood in. Dit leidde onder aandere töt de vestiging van de ThuK in Kampen. In oktober 2007 droeg de gemeente Kampen t eigendom van zien ele bezit over an Kampereilaand Vastgoed NV. De gemeente is de ienigste andeelolder. t Verspreidingsgebied was deur stadsuutbreidingen inmiddels of-eneumen tot 4.000 bunder.

## Laandskap
t Kampereilaand van now nemp n ampärte plaatse in in t Nasionaal Laandskap Iesseldelta. De Iesseldelta is ien van de meest unieke rivierdelta’s van Nederlaand. Typerend veur t eilaand is dät de oldere boerderi'jeen op terpen ebouwd bin. Dit was neudig umdät t eilaand véúr de ofsluting van de Zuderzee in 1932 bi'j n oge waterstaand väke overstroomde. An t Kampereilaand in t Ketelmeer en Zwärte Meer liggen rietvelden.

## Referensies
Rauwe melk

**Rauwe melk** is melk van koenen, geiten of skaopen, enz. die nog niet bewärkt is. t Is dus nog niet epasteuriseerd of eomogeniseerd. Rauwe melk is t uutgaanksprodukt veur de zuvelindustrie. Bi'j melk die niet eomogeniseerd is komt de room gauw bovendrieven. In rauwe melk van koenen zit ongeveer 3,85% melkvet, mär dit is ofankelik van de melkveeolder en van t seizoen.

Umdat Nederlandse biesten TBC-vri'j bin, mag rauwe melk in Nederlaand verkocht wörren. De Nederlandse Voedsel- en Warenautoriteit (NVWA) vient t drinken van rauwe melk gien goed idee. Boeren maggen wel rauwe melk verkopen umdat der vanuut egaon wört dat de kopers de melk tuus koken veurdat ze t drinken. De NVWA pleit veur regels um te veurkomen dat bezukers van zuvelboerderi'jen bekerties rauwe melk drinken.

## Voedingsweerde
Rauwe melk ef n aandere smääk as melk die epasteuriseerd is, over t algemien vienen de mieste meinsen t beter smäken. Rauwe melk ef n ogere voedingsweerde as epasteuriseerde melk. Deur veretting gaon ettegevulige bestaanddielen in de melk verleuren, waoronder vitamine C en vitamine E, mär ook bio-aktieve eiwitten, zo as lysozyme, laktoperoxidase, laktoferrine, transferrines en immunoglobulines. Disse stöffies verstärken t ofweersysteem (immuunsysteem) en ebben antibakteriële en antivirale aegenskoppen.

## Gezondeidsaspekten
In rauwe melk zitten ook kwaolike bakteriën, zo as *[[Escherichia coli]]*, *[[bacillus cereus]]*, *[[Listeria monocytogenes]]* en *[[Staphylococcus aureus]]*. Ze kunnen gevaorlik wezen veur meinsen waorbi'j t ofweersysteem verzwakt is, zo as oldere meinsen, zieken, zwangere vrouwluden en jonge kienders. Mär over algemien lek t derop dat t drinken van rauwe melk juust positief is veur de gezondeid, niet allienig vanwege de goeie stöffies die derin zitten mär ook deurdat t ons ofweersysteem bezig oldt. Um rauwe melk veur iederiene veilig te mäken en de goeie aegenskoppen te be-olden kunnen milde bewäärmethodes gebruukt wörren. Veurbeelden daorvan bin paskalisasie (ogedrokbeändelige) of Pure Pulse. Verskillende studies laoten zien dat kienders die rauwe melk drinken minder dempe bin en minder last ebben van uutslag en allergieën zo as euikoortse. 

## Nederlaandse regelgeving
Rauwe melk mag in Nederlaand volgens t Wärenwetbesluut ygiëne van levensmiddels (artikel 8-11) allienig rechtstreeks bi'j de boer ekocht wörren, i'j mut t lös verkopen (dus niet in n flesse of n pak), en i'j mut zien koper dudelik mäken dat de melk tuus veret mut wörren, de vermelding *RAUWE MELK VOOR GEBRUIK KOKEN* is verplicht. Toch gebeurt dat niet altied umdat vule boeren veurstaander bin van t drinken van rauwe melk, zo as dat vrogger ook altied gebeurde.
Oarhoes

**Oarhoes** (Deens: *Aarhus*) is n hoavenstad legen aan de noordoostkost van Jutlaand, op t vaastelaand van Denmaark. De stad het 256.108 ienwoners (2013) en is doarmit de op ain noa grootste stad van Denmaark. Oarhoes beheurt tot de regio Midden-Jutlaand (Midtjylland) en ligt aan de Oarhoesbocht ien t Kattegat. 

## Noam
Ien de middelaiven wör de stad *Arhus* nuimd. Ien Ieslaandske kronieken sprak man ok van *Áróss*. Dizze noam is n soamenstellen van de woorden *ār* en *ōss*. De schriefwieze van de noam wör bie de Deenske spellenvörmens van 1948 van Aarhus ien Århus veranderd, mor op 1 jannewoarie 2011 is de olde schriefwieze Aarhus de standoard worden. De nije schriefwieze Århus is aanders ok goud bleven. De gemainte zölven het kozen veur Aarhus. De noam wor ien t Deens nait oetsproken as aarhus mor krekt as ien t Grunnegers: *oarhoes*.

## Stadsdailen
n Aantel boetenwieken van Oarhoes binnen:
* Risskov
* Viby
* Åbyhøj
* Skejby
* Brabrand
* Gellerup
* Højbjerg
* Holme
* Tranbjerg
* Egå
* Skæring

## Zustersteden
* Turku (Finlaand), sund 1946
* Houk van Hollaand (Nederlaand), sund 2008
Groep fan Auwerk

De **Groep fan Auwerk** is n bewegen dij strubbeln noar n zölfstandege dailstoat van n Nij-Fraislaand ien Europa. Dizze nije dailstoat is faitlieks haildail nait zo nij, moar hail old. Fraislaand was vrouger veul groter dìn non t geval is. Ok Grunnen en n groot dail van Noordduutslaand heurde bie Groot-Fraislaand. 

## Nij-Fraislaand
De laanden dij bie dizze nije dailstoat, Nij-Fraislaand, heuren zellen, binnen noar idee van de Groep fan Auwerk:

* Westlaauwers Fraislaand (provìnzie Fraislaand)
* Oostlaauwers Fraislaand (provìnzie Grunnen)
* West-Fraislaand  (dail van provìnzie Noordhollaand)
* Oostfraislaand (Frais dail ien Duutslaand)
* Noordfraislaand (Frais dail ien t noorden van Duutslaand)

## Geschiednis
De organisoatsie begun ien 2003. Ien dij tied haar de Groep fan Auwerk heur punten ok oetainzet en begun de straaidt noar de onôfhaankelkhaid van de Fraize regio. Ien t joar 2005 is de Groep begunnen mit n poar politieke aksies. Ain doarvan is t aanvroagen van de Fraize nasjonaliteit bie t provìnziehoes ien Laiwert. Ok wol de Groep geern dat de Fraize laandkode op nummerbredjes te zain wör. Dit zol te zain wezen as de letters FRY op t blaauwe gedailte van n nummerbred. De bedoulen aachter dizze aksies is bewustworden van de Fraize nasjonaliteit veur elkenaine dij ien de Fraize dailen wonen. Op 23 septimber 2006 haar de Groep de Ienterfraize vlage prezenteerd. Ien juni 2009 is n nije versie prezenteerd (spottend ok wel de sjitskiifflagge (schietschiefvlage) nuimd). Dizze vlage kin broekt worden ien alle Fraize regio’s. De vlage is offisjeel aannomen moar het gain offisjele stoates. 

Ok veur t Platduuts, dat onder aandere in Oostfraislaand sproken wor, is n aigen vlage moakt. Dizze vlage hait de Noordlandflagg (Grunnegs: *Noordlaandvlage*). Ok is der n ontwaarp moakt veur de intersaksische vlage.

## Boetende hìnwiezen
*groepfanauwerk.com
Nuuk

**Nuuk** (Deens: *Godthåb*) is de heufdstad van Gruinlaand. De stad haar per 1 jannewoarie 14.501 ienwoners (2005). De noam Nuuk betaikent *laandtonge* ien t Gruinlaandsk. De Deenske noame (Godthåb) veur de stad betaikent *Goie Hoop*. Gruinlaand is n autonoom laand binnen t Keunenkriek Denmaark.  

## Schiednis van Nuuk
Ien t joar 981 is t de Noor Erik de Rode dij veur t eerst vout zet op de Gruinlaandske kost. Vaaier joar loater ien 985 hemmen de eerst kolonisten zok vestigt ien Gruinlaand. De hedendoagse nederzetten stamt oet 1721 dou de Noor Hans Egede n kolonie vestigde bie *Hoop Aailaand*.
Internationoale Plietsiepetten Kolleksie

De **Internationoale Plietsiepetten Kolleksie** is n aalgedurege tentoonstellen van n internationoale kolleksie van plietsiepetten in t veurmoalege station Slochter van t Woldjerspoor in Slochter. De kolleksie is aigendom van de ofdailen Grunnen van de International Police Association.

Noast de sikkom 1500 verschillende plietsiepetten oet meer as 220 laanden, binnen der under meer ook verschaaiden plietsie-uniförms, haandboeien en plietsie-emblemen te bewondern.

De Nederlaandse kolleksie petten bestaait oet oale helms oet de 19e aiw tot aan de petten van vandoage de dag. De kolleksie bestaait wieder oet petten van aandere Europese laanden en oet de rest van de wereld.

## Ploatjes van t museum

File:IPA politie museum Slochteren.jpg|
File:Slochteren IPA 5.JPG|
File:Slochteren IPA 6.JPG|Arthur Troop
File:Slochteren 6.JPG|


## Oetgoande hìnwiezen
* Internationoale Plietsiepetten Kolleksie
Leuvenhorst

**Leuvenhorst** is n groot bos-, stuufzaand- en heedgebied tussen Harderwiek en Nunspeet en in t zujen de buurtschap Leuvenum. Leuvenhorst is 1430 bunder groot en wörden beheerd deur Natuurmonumenten.

t Stuufzaandgebied is an t einde van de leste iestied aofezet, zo’n tienduzend jaor elejen. To de eerste meensen der kwammen woenen, was t woud te dronge. Deur veuls te veule bomen te kappen en t heujen van schapen kwam al gauw t dekzaand los. In de 16e eeuw was t gebied een grote onbeheersbaore zaandverstuving ewörden. Vanaof de 19e eeuw bin ze de greui van de zaandverstuving gaon beteunen, deur der n hele kwak bomen an te plaanten. Hierdeur is zowat al t aktieve stuufzaand verdwenen. Um dit unieke ekosysteem toch overlevingskansen te biejen, hef Natuurmonumenten in de jaoren 1991 tot 1996 wele bomen ekapt um zo de wiend weer vat te laoten kriegen op t zaand.

Natuurmonumenten höldt in t noordoosten van Leuvenhorst delen van t Hulshorsterzaand los, zodat t zaand nog kan verstuven. Leuvenhorst is een van de weinige aktieve stuufzaandgebiejen in Nederlaand en is belangriek veur onder aandere graafwepsen en graafbiejen. Rond de zaandverstuving he'j zeldzame en kwetsbaore korstmossteppen, mossen en paddestoelen. 

Leuvenhorst besteet naost grote delen stuufzaand en heed oek veur n groot deel uut groffe dennen. Vrogger bin de dennen daor eplaant um overlast van t stuufzaand te veurkoemen. t Is n extreem leefgebied. De temperatuur en de vochtigheid in t zaand kan aordig oplopen, mer kan oek zo weer dalen. De dieren die der leven bin onder aandere wild zwien, harten en reeën, boommarters de zaandeverdässe,heedvlinder, mierenleeuw, nachtzwaoluwen en de duunpieper.
Caselle Landi

**Caselle Landi** is n gemainte en stad ien de Italioanse dailstoat Lombardia en ligt in t distrikt Lodi, aan de rivier de Po. 

Caselle Landi ligt 35 kilometer ien t zuudwesten van Lodi. De gemainte het sikkom duzend inwoner op n oppervlakte van 25,95 km².

## Oetstalling

Caselle-Landi-chiesa.JPG|Karke in Caselle Landi
Caselle-Landi-panorama.JPG|Caselle Landi Panorama


## Oetgoande hìnwiezen

* Offisiële webstee van de Caselle Landi
Benedicta Boccoli

**Benedicta Boccoli** (Milaan, 11 november 1966) is n Italiaanse aktrise. 

## Theater
**Blithe Spirit*, Noël Coward - 1992/1993
**Cantando Cantando*, Maurizio Micheli - 1994/1995
**Buonanotte Bettina*, van Pietro Garinei & Sandro Giovannini - 1995/1996/1997
**Can Can*, 1998/1999 
**Orfeus*, Opera, Jacques Offenbach - 1999 - Tersicore
**Polvere di stelle*, 2000/2001/2002
**Le Pillole d'Ercole*, 2002/2003/2004
**Anfitrione*, gan Plautus, 2004
**Stalker* van Rebecca Gillmann, 2004
**Plutus*, Aristofanes, 2004
**Fiore di cactus* 2004/2005/2006
**Prova a farmi ridere*, Alan Ayckbourn - 2006
**The Tempest*, William Shakespeare - 2006 - Ariel
**Sunshine*, William Mastrosimone - 2007/2008
**L'Appartamento*, Billy Wilder - 2009–2010
**Vite private*, Noël Coward - 2012-2013
* *Dis-order*, Neil LaBute - 2014
* *Incubi d'Amore*, de Augusto Fornari, Toni Fornari, Andrea Maia, Vincenzo Sinopoli - 2014
* Crimes of the Heart, Beth Henley – 2015
* *[[A Room with a View]]*, E. M. Forster - 2016
* *[[Cactus Flower]]*, Pierre Barillet, Jean-Pierre Grédy - 2016
* *Il più brutto week-end della nostra vita*, Norm Foster - 2016
* *El test*, Jordi Vallejo - 2019-2020; 
* *Su con la vita*, Maurizio Micheli - 2020; 

## Filmografie
**Gli angeli di Borsellino*, geregisseerd door Rocco Cesareo - 2003
**[[Valzer]]*, geregisseerd door Salvatore Maira - 2007
**Dolce di latte*, geregisseerd door Gianni Leacche - 2008
* *Ciao Brother*, geregisseerd door Nicola Barnaba – 2016

## Referensies


## Uutstalling

Benedicta-boccoli-1998.jpg|Benedicta Boccoli, 1998


## Uutgaonde verwiezingen

* Offisiële webstee van Benedicta Boccoli
Anna Rita Del Piano

**Anna Rita Del Piano** (Cassano Delle Murge, 26 juli 1966) is n Italiaanse zangeresse, en aktrise. Heur echte name is **Anna Rita Viapiano**.

## Theater
* *Zapping*, (1996)
* *Anche al Boss piace Caldo*, de S. Ammirata (1997)
* *SPQR - Se Parlasse Questa Roma*, (1997)
*  *Tu sai che io so che tu sai (Estate romana)*, (1997)
* *La Corona Rubata*, (1998)
* *Molly and Dedalus* de Ulisse de Joyce, (1998)
* *Parsifal*, de D. Valmaggi (1998)
* *Strano, Stranissimo anzi Normale* comedia musical, (2004)
* *Lo scherzo* director A. Zito, (1999)
* *Un Viaggio chiamato Amore*, director Michele Placido, (2002)
* *Orfeo agli Inferi*, operetta, (2003)
* *Pierino e il Lupo*, opera musical, (2003)
* *Giravoce*, (2004)
* Recital *Cesira*,  (2004)
* *Souvenir dell’operetta*, (2004)
* *Yerma e le Altre*, Medea, (2005)
* *Ruzantimando*, Gnua, (2006)
* *Casa Bardi nascita del Melodramma*, (2007)
* *Edipo Re*, Giocasta (2007)
* *Operina Rock*
* *Camerata Bardi*, de C. Monteverdi a A. Morricone, (2008)
* *Casa di Bernarada Alba*, Ponzia, (2008)
* *Due Cose Amare e una Dolce* regia di Buch Morris (Museo Arti e Trad.Popolari) (2008)
* *Ruzzantimando*, Gnua, (2008)
**Arie di Napoli* regia di Pino Cormani (2009)
*  *Ombretenue omaggio a Billie Holiday*, (2009)
* Monologo “Portapporta” Premio Fiorenzo Fiorentini ”Amore per Roma”  (Finalista) (2010)
* *“Come prendere 2 piccioni con una fava”*, Concetta (2011)
* *“Nulla è Cambiato”*, Angela, (2011)

## Referensies


## Oetstalling

Anna Rita del Piano - Concerto Omaggio a Morricone 2008.JPG|2008
Piano Americano Anna Rita Del Piano.jpg|


## Oetgaonde verwiezings
Olle Pekel

**Olle Pekel** of **Ol Pekel** (Nederlaands: *Oude Pekela*) is n dörp ien de gemainte Pekel in de Nederlaandse provinzie Grunnen. Olle Pekel ligt ien de de zölfde gemainte as Nij Pekel, woar t n historiese baand mit het. t Dörp haar ien 1795 2972 inwoners, en ien 2008 7990 inwoners.

t Dörp ligt aan t Pekelderdaip en is n typies veurbeeld van n veenkolonioals dörp. Pekelders worden ook wel *Pekelder Roegbaainders* nuimd.
Nij Pekel

**Nij Pekel** (Nederlaands: *Nieuwe Pekela*) is n ploats in de Nederlaandse provinzie Grunnen. Nij Pekel ligt zes kilometer ten oosten van Veendaam. De ploats is ontstoan noa Olle Pekel. De noam komt van de rivier de Pekel Oa. De twij dörpen vörmen soamen gemainte Pekel.

## Geschiednis
De eerste vermelden ien de geschiednis van Olle Pekel was ien 1599 dou n poar Fraizen en Hollaanders, veraind ien de zogenoamde *Pekelder Kompanjie*, veengronden laangs t riviertje de Pekel Oa kochten van aigenoaren oet t stoef bie legen stadje Winschoot. t Doul van de kompanjie was t winnen van törf, deur t ofgroaven van veen woar der veul van is ien Oost-Grunnen.

Ien de 18e aiw wuir der n lutherse keark baauwd ien t dörp.

Ien 1810 is Pekel opdaild in Olle Pekel en Nij Pekel, dou Nederlaand bie Fraankriek heuren gong.
Radio Studio 54 Network

**Radio Studio 54 Network** is n Italiaanse radiozender. De zender is op 6 juni 1985 op-estart en zendt uut in de regio's Kalabrië, Sisilië en Puglia.

## Uutgaonde verwiezing
*Webstee van Radio Studio 54 Network
Fur

**Fur** is n eilaand in de Limfjord in t noorden van t Deense Jutlaand, ten noorden van Salling. t Eilaand is mer 22 km² groot. Op 1 jannewaori 2013 woenden der op t eilaand um en bie de 826 meensen. Vanaof Oost-Salling, waor de Fursund mer 400 meter breed is, is t dree minuten vaoren mit de veerboot um op Fur te koemen. t Eilaand heurt bie de gemeente Skive.

## Laandschap
Tot 1860 had Fur gien bossen, mer sinds die tied bin der meerdere bossen an-eleegd. t Zujen van t eilaand ligt leeg en is slim vruchtbaor. t Noorden hef heuvels mit heed, dunen en zaandsteen, dat gebruukt wörden veur t produseren van bouwstenen en kattebakkorrels. t Hoogste punt is *Lille Jenshøj* mit 76 meter boven zeenivo. De rest van t laandschap hef heuvels van n meter of tiene tot n meter of vuuftiene. 

## Bevolking
De bevolking leeft veural van de laandbouw, toerisme en de zaandsteenwinning. t Eilaand hef zo'n 450 zoemerhuusjes, n kämping, wat hotels en n paor museums. Zoemers bin der ongeveer duzend toeristen op t eilaand. Per jaor wörden t eilaand deur 100.000 toeristen bezöcht, veural deur dagtoeristen. 

## Darpskernen
Op Fur he'j de volgende darpen:
*Stenøre
*Nederby
*Madsbad
*Hvirp
*Debel
Ayapa Zoque

**Ayapa Zoque** (*Ayapaneco*) of **Tabasco Zoque** is ne sproake oet Mexiko. t Heurt bie de inheemse Zoquesproakn en wördt proat in t doarp Ayapa in de stoat Tabasco. Sprekkers neumt t zelf *Nuumte Oote*, wat zik löt oawerzetn as *Woare stemme*. Töt t middeln van t 20e joarhoonderd was t ne kleaine, mer leawndige sproake, tötdet de Mexikaanse regearing Spaans verplichtn op de skooln en t sprekn van inheemse sproakn verbeud. Sprekkers treukn vort en leutn öare sproake achter.

## Sprekkers rechtevoort
In 2011 zoln dr nog twee leu oawer wean dee't Ayapaneco vlöaindig sprekn könn: Manuel Segovia (geboorn ong. 1936) en Isidro Velasquez (1942). De kearls zoln skoonwal nit met mekoar könn en weaigern met mekoar te kuiern. Dit bleek een pröätke te wean; der zeent anno 2017 nog een stuk of viefteen euldere sprekkers evönn.

n Sproaknkeundigen Daniel Suslak, Assistent-Professor Volkerkeunde an de Amerikaanse Universiteat van Indiana, is gaanks um n wöardebook saamn te steln.
Ebionieten

De **Ebionieten** waren leden van een jeudskristlike streuming in et vrogge kristendom en deur de karkva's zo aneduud. Zi-j woonden op Transjordanië. De Ebionieten gebruukten een eagen evangelie bekend as et Evangelie van de Ebionieten, wukke een anepaste Evangelie van Matteus ewest zollen wèèn.

De benaming kump dunkt oons van et Hebreewse woord veur armen, Ebjonim. Disse Ebionieten waren tegelieke jeuds en kristlik, umdat zi-j de jeudse lere niet verwörpen. Zi-j geleuvden dat Jezus de natuurlike zeune van SpiekerJozef en Marie was,. Mar noa de deup deur Johannes de Deuper, was he deur God ‘uutekeuzen’ as de meest rechtschoapen meanse op eerde. Woarumme as Jezus, volgens eer, de aldereersten meanse was die Gods Tora helemoale geheurzaamd hef. En deur zien geheurzaamheid an de Tora wördden he rechtvoardigd, en doarumme de Kristus enuumd.

Nöast de Hebreewse geschriften liekt zi-j een eagen (Hebreewse of Arameese) varsie van et Evangelie volgens Matteüs, of een bewarkte varsie dervan (beveurbeeld gien geboorteverhaal van de maagd'like geboorte), te hebben ehad. Van dit Evangelie bint allinnig mar een gammel fragmenten bewoard eblevven die deur de karkva's as ketteri-jen neereschrevven wördden.

Ebionieten mossen niks weten van Paulus, volgens eer was Paulus een ofvallige jeude die de Tora verwarpen.
Michael van Gerwen

**Michael van Gerwen** (Boxtel, 25 april 1989), bi'jname 'Mighty Mike', is nen Nederlaandsen darter. Hee won op 1 januari 2014 as jongsten spöller aller tieden t PDC World Darts Championship, naodat e daor n jaor eerder al de finale van haalden. t Winnen van dissen wedstried zorgden der ok veur dat e in 2014 as eerste op de weeldranglieste steet.
Pierre Bonnard

**Pierre Bonnard** was een fransk postimpressionistiske skilder, geboaren up 13 oktober 1867 up Fontenay-aux-Roses - üüt de tyd up 23 januari 1947 up Le Cannet.

Bonnard hevt altyd up siksülv ewarked en is dårümme ouk neet simpel in te deylen by een bepålde styl. Nåst skilderen, illustreerden hee vake vöär blader en hevt ouk noch een mål een ebrandskilderde rüte emaked. Y süllet in syn wark nooit geweld teagenkummen. Bonnard kekken altyd med vöäle wille når de kleine dinge van et leaven, en dat döäde hee in syn skilderyen. Hy skilderden vöäle stråttafferelen üüt Parys of landskappen uut Süüdfrankryk achter een vulle untbyttavel. Typiske Bonnard-underwarpen nå 1903 binnet binnenkanten van een hüüs med vrouwlüde dee gangs waren an ear pot en stilleleavens.

Bonnard wördt döär syn klörige rüümdes ouk wal de lätste der impressionisten enöömd. Mar syn manere van warken verskilden inholdelik med den van de impressionisten; wår impressionisten een indrük van een moment wolden låten seen, dår könden Bonnard mangs jåren an de komposity gangs weasen te veranderen.

## Leaven
Pierre Bonnard döäde een rechtenstudy an de Sorbonne in Parys van 1886 töt 1889 en een künstupleiding up 1888/89 an de Ecole des Beaux-Arts en vervolgens an de Académie Julian.

An de Académie Julian leyrden hee Ker-Xavier Roussel en Paul Sérusier, Maurice Denis en Jean­ Edouard Vuillard kennen, den hüm wys makeden med et wark van Paul Gauguin. Dit güngen up 1888 når een untmöting van ear up Pont-Aven. Nåst Gauguin wördden hee slim beinvloded van de toon eyrtyds up Europa wyd ewörden japanske klörenholtsneades, wår as der alleynig med lynes en groute klöörvlakken ewarked wördden. 

Up 1890 satten hee kört in militäre deenst, wår as med stoppeden ümme de heylen tyd as künstenaar künnen gån warken.
Paulus

**Paulus** (Oaldgrieks: Σαούλ, Saul en Σαῦλος, Saulos en Παῦλος, Paulos; Hebreews: שאול התרסי, Šaʾul HaTarsi, "Sjaoel van Tarsus") (Tarsus, um n naobi'j 3 - Rome, 64 of 67) was voolngns 't Ni'je Testement 'n suksesvolle missionaris van 't vrogge kristndom. In de laandn rondumme de Middellaandse Zee, veural op wat noe Turkije en Griekenlaand is. Hi'j is iene van de eerste theoloongn uut de geschiedenisse van 't Kristendom. Paulus haarn waorschienlik 'n jeudse moe en 'n Romeinse vaar. In de katholieke karke, de orthodokse karken, de koptiese en armenesen en ok de anglikaniese karke wörd he as Heilign vereert.

### leven en wark
Veur de karke is Paulus belangriek ewest. In Haandelings van de Apostels he-j over hum te leesn. Eerst hiettn e nog Sjaoel. Daor e in n begun 'n vervoolger waarn van de aldereerste kristn-jeudn. Töt dat e 'n maol op Damascus an göngn umme kristenn op te pakkn. Onderweg wörddn e van zien peerd op-esmettn en evangn deur 'n stark licht. 'n Stemme uut n hemel vreug toe an hum worumme as e Hum vervoolngn. Toe hef e zich bekeerd. Waor nao e deupt is bi'j Ananias. Daor hef e de name Paulos an-enömmn. 
Hiernao wörddn e 'n stark veurvechter van 't Kristlike geleuf. Buutn Palestina hef e völle nie-jeudn bekeerd. 'n Bulte gemientn kwaam op zien name te staon. In de Biebel bint in 't Ni'je Testement 13 maol brievn die an hum toe-edaone wöd. Hi'j nuumdn zichzölf apostel (van de volker). Hi'j wörddn later dan ok de 13e Apostel enuumd.

Latere apologeetn en karkvaars hebt veural gedachtn uut zien brievn gebruukt. Daor bint völle dogma's uut ontstaone. Disse stroming nuumt ze ok wel Paulinisme. Hier uut bint alle noe nog bestaonde karkn uut onstaone.
Zo haarn e aandere ideen over de Tora as de aandere Apostels. Zo mos 't Evangelie ok naor de nie-jeudn hen. Met Jakobus (leider gemiente Jeruzalem) hef e ok 'n maol trammelaant ehad. Worumme as Jakobus veurstaander waarn veur 't behoald van de jeudse wettn en tradisies. Jakobus wolln de Tora ok bi'j de nie-jeudn hemmn, Paulus nie. 't Is veural Paulus ewest worumme as 't kristndom zich ofdeud van 't jeudndom. Paulus hef de Tora en de jeudse traditsies uut-ewisselt veur geleuf en vergivving van zundn (deur 't kruus).

Kiek ok: Nije kiek op Paulus
Nije kiek op Paulus

De **Ni'je Kiek op Paulus** is 'n veulgebruukte tarm umme 'n belangrieke ontwikkeling in n 20ste eewe an te duden op t wetenskaplike onderzuuk naor de apostel Paulus.

De meest op 't ooge springnde verni'jing is eur kiek op de typiese pauliniese "warken van de wet". Voolgens exegeten die deankt op de meniere van de Reformator Maarten Luther, slöt dit op 't perberen Gods gunst te verdienen deur 't strak-an naoleven van de mozaiese wet, of meer algemien: regels die deur de karke wörd op-elegd. De deankers van de Ni'je Kiek stelt echter dat disse kiek op de Tora nie is terugge te vinnen in 't Jeudendom van n eersten eewe. De tarm "warken van de wet" slöt voolgens eur op n nationalisties misbruuk van de, op zichzölf goeie, wet van Mozes: Paulus' geleufsgenoten perbeerden deur disse nao te leven zich te onderscheiden, mar maakten t zo nie-Jeuden onneudig muilik zich bi'j t (toe nog grotendeels Jeudse) kristendom te voegen.

Disse en aandere verni'jende interpretaties van de Ni'je Kiek led töt n meer 'Jeudse' Paulus en n kiek die simpathieker stiet tegenover t Jeudendom. Iene van de belaangen van disse stroming is dan ok n weerwoord te bieden tegen on-Jeudse of zölfs stiekume antisemitiese lezings van Paulus die voolgens eur sunds de Reformatie gebruuklik bint onder protestaanten. Kritieken, waoronder de konservatieve theoloog John Piper, vreest echter dat deur eur heugere weerdering van de Jeudse wet Gods genaa wördt onder-ewerdeerd.
Hendrik Johannes Bergveld

**Hendrik Johannes Bergveld** (Appelsche, 20 december 1902 - Oosterwoolde, 14 oktober 1966) is iene van de bekendste Stellingwarver schrievers van de tied veur de Stellingwarver Schrieversronte. Naost zien verhaelen en dichtwark schreef hi'j ok stokken over et Stellingwarfs en over de volkskundige biezunderheden van de Stellingwarver regio. Et gaot dan veural om de kraante daor Bergveld et meerste van zien verhaelen en riempies in naor veuren brocht: *De Ni'je Oost-Stellingwarver* van nao de Twiede Wereldoorlog en *De Oost-Stellingwarver* van veur de oorlog. 

## Wark
Bergveld schreef in de jaoren vuuftig et 'Stellingwarfs volkslied'. Et meerste van zien wark verscheen postuum in *De Oolde Pook* (1971) en in de *Klaeterjaegers* (1976). Een vuul oolder wark van Bergveld is *De Stellingwervers en hun dialect* en wodt soms ok wel as zien dadde "boek" beschouwd. Dat wark was feitelik een groot artikel uut de *Drentsche Volksalmanak* van 1949. In et boek *Bergveld lest veur uut eigen wark* (2013) is niet allienig et wark uut de veurige drie boeken te vienen, mar ok aorig wat teksten die nog niet eerder in drok west hebben of die aj' zels mar mit muuite in kraanten en zo weervienen zollen. De stokken in *Bergveld lest veur uut eigen wark* bin opgeerd en bi'jienbrocht deur Henk Bloemhoff.

## Naogedaachtenis
Bergveld schreef haost al zien leven in een leesbere, konsekwente spelling, die mit naeme ansleut bi'j gewoonten in Drenthe en toegelieke bi'j de uutgangspunten van de spelling van et Nederlaans. An et aende van de jaoren zestig wodde Bergvelds schriefwieze overneumen deur de Stellingwarver Schrieversronte en in 1976 nog es officieel vaastlegd. 

In 1981 wodde de H.J. Bergveld-pries insteld deur de Friese gemientes Weststellingwarf en Ooststellingwarf, een pries veur schreven of spreuken Stellingwarfs (uut Frieslaand, Overiessel of Drenthe) van literaire of taelkundige aord.

## Boeken
**De Oolde Pook*, uutgeven deur de Kulturele Raod van Oost-Stellingwarf in 1971
**Klaeterjaegers*, uutgeven deur de Stellingwarver Schrieversronte in 1976
**Bergveld lest veur uut eigen wark*, uutgeven deur de Stellingwarver Schrieversronte in 2013, ISBN 978-90-6466-168-6
Petrus

De apostel **Petrus** (Grieks: Πέτρος, Petros oftwel 'Rots'; Aremees: Cephas; vernederlaands Sint-Pieter); ok Simon Petrus enuumd; (Galilea, geboortedaotum onbekend - Rome, ca. 64) is 'n mannegie uut 't Ni'je Testement en iene van de twaalf leerlings van Jezua van Nazaret. Hi'j is veur kathelieken n eersten paus en veur orthedoksen de eersten patriarch. In kunst en ikonografie is Petrus aait te herkennen an zien grieze baord en de slöttels van n hemel, wukke 't Petrusambt simboliseert. Aandere spullegies bint 'n kruus aansumme, vissersnet en 'n hane.

## leevn
Sjimon bar Jona ('Simon, zoon van Jona'), zo as Petrus orsprönklik nuumd wördden, was 'n jeudse visser an 't Meer van Tiberias. Hi'j leefden saam met zien breur Andreas van de visvangst. Simon har saam met Andreas 'n normaal leventie. Toe Jezua van Nazareth op zeuk göng naor leerlings, vunden hi'j al rap Andreas. Voolgns de biebel spraken Jezua töt eur beiden, op 't meer: "Achter mi'j an komm!, 'k zalle oeluu op meansen laotn vissn."

Voolgns Lukas antwoordden Petrus hum: "Gao toch hen, Heer, dat bin 'k nie weerd!"

Jezua wös Simon rap te overtuugen, en disse vertrouwden Jezus en leut zien vissersbote lingn. Jezua besleut Simon vanof dan Kefas te nuumen, wat Aremees veur rots is. Zien Griekse name Πέτρος (Petros) is de mannlike vörme van 't vrowlike πέτρα (petra) dat eemiens rots betekkent. Hoewel Simon zich nie te pas vuulden met zien roeping, zol e later – veural in n kathelieke traditie – n eerste van apostels wörden enuumd en n eersten plasevervanger van Kristus wörden.
1867

## Gebeurtenissen
* 17 febrewaori - t Eerste schip vaort deur t Suez-kenaol
* 1 april - Singapore wodt een Britse kroonkelonie
* 20 juni - Ruslaand verkoopt Alaska an de VS - veurdat daor de bodemschatten ontdekt worden
* 1 juli - t Dominion Kanneda wonnen evormd
* Eerste druk van Das Kapital

## Geboren
* 6 jannewaori - Jacobus Joännes van Deinse, belangrieksten veurvechter van Tweante
* 13 oktober - Pierre Bonnard, Fraans post-impressionistiese skilder
* 7 november - Marie Curie, Pools-Franse natuur- en scheikundige

## Uut de tied
* …

## Viering
* 21 april - Poaske
Apostoliesen Vaders

De tied van de **Apostoliesen va's** beslöt van 90 töt 'n met 160 noa Kristus.

## Veurgeskiedenis
't Vrogste begun van t Kristlik geleuf was Jeruzalem 't centrum van t vrogge Kristendom, met Jakobus an t heufd van de gemiente töt 't joar 61, toe as he stienigd wörden - voolgs Flavius Josefus. t Duurden nie lange of n Apostels haren wiedverspreid gemienten estich. Völle van eur bint as martelaar ummekommen, zo as Jezus t al haren edacht.

De verwoesting van Jeruzalem deur de Romeinen op 't joar 70 hef as 'n slim belangrieke gebeurtenisse spölt veur 't kristendom. Noe was Jeruzalem nie meer ' centrum, mar wörden Rome dat zo zachies an, woar Paulus en Petrus (Aremees: Kefas) begraven ligt. Noe waren ok de mieste ooggetugen van Jezus zien lèven uut de tied ekommen, en mossen de geleuvigen vastigheid hebben; noe wörden de leer van Jezus op pepier ezet. Viere van disse tientallen töt honderden leergeschriften bint 't kanon van n Biebel openömmen. Ok noe gruiden Rome, Caesarea en Antiochië uut töt belangrieke orthodox-kristlike centra. In Rome begunnen zich de Apostoliese succesie te ontwikkelen, der van uutgoande dat Petrus (Kefas) n eersten bisschop waren van Rome en al zienen opvoolgers in zien traditsie beheurden.

## Beduding
Noa n Apostels en aandere ooggetugen kwamen de tied veur euren opvoolgers, den wi-j n Apostliesen va's nuumt; van völ van die luu wörd ezegt dat ze n Apostels nog ekend hebt. Antal brieven, verhaandelings, fragmenten en apologien van eur bint bewoard eblèven en draagt euren name. Van Clemens wörden 'n tweetal brieven bekend. Ok 't onderwies van n Twaalf Apostels, de Didache, was 'n belangrieke schriftlike bronne vanuut d' eerste eewe van 't kristendom.

De beduding 'apostoliesen va's' is veur 't eerst gebruukt deur J. B. Cotelier den in 1672 waren begunnen met 't verzamelen en bi-jienebrengen van disse geschriften. Op dit moment wörd töt de schrieveri-jen van n apostoliesen va's erekkend:

*N zeuven brieven van Ignatius van Antiochië
*N brief van Polycarpus van Smyrna
*Martyrium Polycarpi ('n tekste over de marteldood van Polycarpus)
*N tweeë brieven van Clemens I van Rome
*'t Onderwies van n twaalf apostels, de Didachè
*De brief van Barnabas
*Stökkies van Papias
*N brief an Diognetus
*De apologie van Quadratus
*N herder van Hermas

Mangs bint n schrievers van disse schriften onbekend. Bekenden schrievers waren:

*Paus Clemens I-- Eersten Brief van Clemens an de kristenen van Korinthe.
*Polycarpus van Smyrna – Brief van Polycarpus an Philippi.
*Ignatius van Antiochië – zeuven Brieven.
*Papias van Hierapolis – fragmenten van zien boeken.

Van Ignatius en Polycarpus is bekend dat eur als martelaar estörven bint.

*Hermas was 'n breur was Paus Pius I. Mooglik is e n slave west. ca 150
Frey

**Freyr** , ok wel **Frey** , **Frø** , **Fricco**  ** Froði** (Froðr op 't Oaldnoors betekkent vruchtbaar, wies) en Yngvi-Freyr enuumd, is n Noordsn falliese god van de manlike seksualiteit. Hi'j is 't twennigie breur van de godinne Freya, n latere vörme van n grote godinne Frigg.

Zien name betekkent heer, geliek as Freya's name frauwe betekkent, verwaant an n naame van de Indiese godinne Priya, heur name döt ok frauwe betekkenen.

## Nedersaksies
* Sallaands: *Frejj* of *Fri'j*
Queen

**Queen** is n Engelse rockband oet Londen. Zai binnen ien 1970 begonnen. 

## Bezetten

* **Freddie Mercury** (1946-1991) - zang
* **Brian May** (1947) - gitoar
* **Roger Taylor** (1949) - drums
* **John Deacon** (1951) - basgitoar

## Diskogroafie

### Albums

* Queen (1973)
* Queen II (1974)
* Sheer Heart Attack (1974)
* A Night at the Opera (1975)
* A Day at the Races (1976)
* News of the World (1977)
* Jazz (1978)
* The Game (1980)
* Flash Gordon (1980)
* Hot Space (1982)
* The Works (1984)
* A Kind of Magic (1986)
* The Miracle (1989)
* Innuendo (1991)
* Made in Heaven (1995)
Sootsjie

**Sootsjie** (Russies: *Сочи* – de o wörd laang oetesprokken: IPA: ; in t Engels ummezet as *Sochi*, in t Nederlaands as *Sotsji*) is ne Russiese stad in t zuden van kraj Krasnodar, net wat noordelik van de grenze met de Georgiese regio Abchazië an de Zwarte Zee in de Noordelike Kaukasus.

t Is de belangriekste Russiese badplaatse en wörd ok wal "Russiese rivièra" eneumd. De agglomeratie Groot-Sootsjie hef ne lengte van 147 kilometer. Ze neumt eur ok wal de 'op een nao langste stad van de weerld', al besteet Groot-Sootsjie uut meerdere plaetse. De agglomeratie löp van de riviere de Sjepsi tot de riviere de Psou, dee ok de grenze met Abchazië is.

t Internationaal Olympies Komitee hef in juli 2007 de Olympiese Winterspöllen van 2014 an Sootsjie to ewaezen.
York University

De **Universiteat York** (*York University*, **YU**) is ne universiteat in  Toronto, Kannede. Hee is op erichtet in 1959.

Der stoat non 54000 studeanten in eskrewen.

## Oetgoande verwiezings

*Offisjele webstea van de York University
Dolly en zien Tarrels

**Dolly en zien Tarrels** was ne veerkoppige boernerockband oet Dreante. Ze besteundn seend 2007 en leekn vuural inspireerd duur Jovink en de Voederbietels. Ook spöln ze völle verskes van Normaal. Op 23 december 2013 skreewn ze op öare webstea det ze dr met oetskeaidn.

## n Naam
n Naam Dolly lik op ne koo te sloan. Tarrels is nen populearn term vuur an ekookte stukn driete an n koostart.

## Plaatnriege
### CD's
**Jong en Onwies*. (2010)
**Hits(ig)*. (2011)

## Singles
**Het is weer tied veur autocross (Crossteam Kalm an)*. (2011)
**Sanne*. (2012)
**Groeten uut Drenthe*. (2012)
**Lolly van Dolly*. (2013)

## Oetgoande koppelingn
*Offisjele webstea
*Jasper Welink - Dolly TV
*Facebookziede van Dolly en zien Tarrels
Heimat

**Heimat** is een düütsk woord. Denne hevt een groute rolle espöäld in de romantik van de 19. en 20. eywe. Denne wördden ouk gebruked in de Nazi-ideology.

## Betekkenisse
Mensken bint ebünden an ear heimat döär ear geboarte en höär jöägd, ear taal, ear vrogste ervårings of lyvelike anleg. Heimat as een dree-eynheid van ofstamming, de gemeynskap en tradity hevt een - so hevt undersöök under ander uutewessen - slimme invlood op de identiteit van eyne. 

Heimat wördden gebruked in de tyd dat mensken sich vervrümd vöölden, tydens de industriele revoluty vertrükken een bülte lüde van et platteland vord en güngen in de gröiende städen woanen. Heimat was een reakty up et untståne van de moderniteit, verlöären gån van individualiteit en de nåbüürskap. Regionale identiteit (samen med et regionale dialekt) is een belangryke grund vöär Heimat van eyne.

Et neadersassisk hevt geyn vergelykbaar woord vöär Heimat in gebruuk, behalve de oldere dialekten wår noch 'heym' up vöärkümt. Mar et neaderlandsk kent allennig noch een porty woorden dee et woord "heim" hebbet, so as "heimwee". Heimwey (ouk wel: vroggerseyrte) betekkent dat lüde terügge willet når de eigen vertrouwde ümgeaving, lüde sol de heimat düs ouk as een eigen vertrouwde ümgeaving künnen seen. Ouk hyr is et neet möägelik een precyse steade an te wysen.

## Trivia
* Et minder bekende *heimood* of *heimode* is een möägelike neadersassiske/neaderlandske variant van et düütsken *Heimat*. In et middelneaderlandsk waren de förms *heimode*, *heimoede*, *heimede*, *hemode* en *heimoot* in gebruuk.

## Referentys
Universidade Federal do Recôncavo da Bahia

De **Universiteat Recôncavo da Bahia** (Portugeesk: *Universidade Federal do Recôncavo da Bahia* - UFRB) is ne Braziljaansen universiteat in Cruz das Almas. Hee is op erichtet in 2006.

## Referensies


## Oetgoande verwiezings

*Offisjele webstea van de Universidade Federal do Recôncavo da Bahia
Alven

**Alven** bint geysten in lücht, et water of wår dan ouk in de natuur. Sy kummet vöär in de oldgermaanske en oldnoordske oaverleaverings.

Een alv is in de noordske oaverleaverings eyne van de vrüchtbåre natuurgeysten of natuurkrachten, din al in warken waren vöär der ouk mar goden untstünden waren. Se warket med an et bouwen, et up stand holden, mar ouk et ofbreaken, van de wearlden. Din sörget byvöärbeyld ouk dat et leavenssap van Ymir, de allereyrsten (oor)röäs, by de skepping wördden ümme-bouwed töt de stroumen en seyen up Middengaard (Aerde). In de Edda kümt et neet so düdelik når vöärend, mar vake wördden de alven as mooie vermenskelikde natuurweysens of-edåne. De alven bint de vrüchtbårheid in persoon.

## de olden
Alven waren slim anweasig in de wearld en religy van de Germanen. De volksverhalen van nu låt seen dat et gelöyv in alven wyds was oaver de germaanske stammen. en neet allinnig by de skandinaviske. Wyds wördden der magiske en geystelike krachten an disse weysens to-edåne. Se solden in een menske van alles uut künnen warken en deyls betöveren. Bepålde dröämen en vöäral nachtmärrys solden ouk van alven vandån kummen.

Der kan esegd wörden dat alven et germaanske neavys bint van de nymfen/sirenen uut de grykske/romeinske verhalen, of van de vili en rusalki uut de slaviske verhalen.

## Wanen of alven
Up de Edda wörd espröäken van "de ansen en wanen" eavengood as van "de ansen en alven" as bedüding vöär *alle goden*, wårdöär et lekt dat de wanen en de alven desülvden bint. Wanen en alven waren beiden vrüchtbårheidskrachten en dårümme kün y et so bügen dat de wanen eigenlik een andere name is vöär de alven. Et kan weasen dat et verskil in name der is ümdat beide en andere status beteakend. De alven solden dan mindere vrüchtbårheidsgoden weasen, vergeleaken med de wanen. Van hyruut sol Vry de heyrser oaver de alven weasen up Alfheim.

Alven künnet dan ouk wear een oaverblyvsel weasen uut vroggere tyden, wår vandån se tydig bint achter-ewörden an de wanen. Din meyr persoonlikheid en vrüchtbårheid hadden.

De disse tydse wearümme-beleaving van de noordske religy din sich med de wanen gangs höld wördt manks med Vanatrú (gelöyv an de wanen) an-edüüd. Dår teagenoaver, of nåst, steyt de Asatrú (Gelöyv an de ansen).